מחוז סנט לואיס (מיניסוטה)

ממוזער|מחוז סנט לואיס (באדום) במינסוטה
**מחוז סנט לואיס** (באנגלית: **St. Louis County)** הוא מחוז במינסוטה (אחד מ-87 המחוזות במדינה). ב-2025, הוערך שבמחוז מתגוררים 200,518 תושבים. עיר המחוז היא דולות'. זהו המחוז הגדול ביותר בשטחו, במדינה ובכלל ארצות הברית, ממזרח לנהר המיסיסיפי. המחוז כולל חלקים משמורות האינדיאנים Bois Forte Indian Reservation ו-Fond du Lac Indian Reservation, המוכּרות על ידי הממשל הפדרלי.

## היסטוריה
האזור אוכלס במשך תקופה ארוכה על ידי שבטים דוברי Algonquian, ובהם ה-Ojibwe (Chippewa), ה-Ottawa וה-Potawatomi, שהיו מאוגדים בברית ה-Council of Three Fires. עם כניסת מתיישבים אמריקאים לטריטוריה, נדחקו הילידים לאזורי שוליים. ב-20 בפברואר 1855 הקים בית המחוקקים של מינסוטה את המחוז שנקרא Doty County, וכעבור כחודש שונה השם ל-Newton County . במקביל, Superior County שינה את שמו ל-St. Louis County. ב-1 במרץ 1856 שונה שמו של St. Louis County ל-Lake County, בעוד ש-Newton County הפך ל-St. Louis County החדש ושטחו הורחב על חשבון Itasca County. ב-23 במאי 1857 קיבל המחוז את צורתו הנוכחית עם הקמת Carlton County מחלקים של St. Louis ו-Pine Counties.

## גאוגרפיה
על פי לשכת מפקד האוכלוסין של ארצות הברית, שטח המחוז הכולל הוא 17,800 קילומטרים רבועים, מתוכם 1,500 קילומטרים רבועים של מים (8.9%) זהו המחוז הגדול ביותר במינסוטה והגדול ביותר (לפי שטח כולל) בארצות הברית ממזרח לנהר המיסיסיפי. מחוז סנט לואיס הוא המחוז היחיד בארצות הברית שיש בו קו חוף והוא גובל הן במדינה אחרת - קנדה והן במדינה אחרת בארצות הברית - ויסקונסין.

המחוז משתרע על פני חלק מרכס הברזל והייתה בו תעשייה משמעותית של כרייה.

### פארקים ואזורי טבע
* הפארק הלאומי וויאז'ורס, שהוקם בשנת 1975, ממוקם בפינה הצפון-מערבית של המחוז, על החוף הדרומי של אגם רייני בגבול קנדה-ארצות הברית. הוא פופולרי בקרב חובבי ספורט מים ודייגים.
* המחוז כולל חלקים מהיער הלאומי סופריור (Superior National Forest) שהוקם בשנת 1909 וגובל בקנדה.
* אזור הטבע הפראי באונדרי ווטרס (Boundary Waters Wilderness) שהוקם בשנת 1978 ושטחו 4,400 קילומטרים רבועים, מיועד לדיג, שייט, קמפינג ומסלולי הליכה, הוא אחד מאזורי הטבע המתויירים ביותר בארצות הברית.
* "גבעת שלושת המים" ("Hill of Three Waters") שוכנת צפונית-מזרחית להיבינג (Hibbing, Minnesota). מי הגשמים על גבעה זו זורמים לשלושה אגני ניקוז: מפרץ הדסון מצפון, מפרץ סנט לורנס ממזרח (דרך אגם סופיריור), או מפרץ מקסיקו מדרום וממערב (דרך נהר המיסיסיפי).
## אקלים ומזג אוויר
במחוז יש אקלים יבשתי לח ( Köppen *Dfb* ), הממותן מעט עקב קרבתו לאגם סופיריור. החורפים ארוכים, מושלגים וקרים מאוד, ובדרך כלל הטמפרטורות המקסימליות נותרות מתחת ל-0 מעלות צלזייוס. ב-29–30 ינואר 2019, נסגרו בתי ספר ציבוריים ומשרדי ממשלה עקב צניחת טמפרטורות נמוכות ביותר, 50- מעלות צלזיוס.

## דמוגרפיה
### נתונים היסטוריים

### מפקד 2020
במפקד האוכלוסין של 2020, אוכלוסיית המחוז מנתה 200,231 תושבים. הגיל החציוני היה 41.5 שנים. 19.1% מהתושבים היו מתחת לגיל 18 ו-20.8% מהתושבים היו בני 65 ומעלה. על כל 100 נשים היו 100.4 גברים, ועל כל 100 נשים בנות 18 ומעלה היו 99.4 גברים בני 18 ומעלה.

ההרכב הגזעי של המחוז היה 88.6% לבנים, 2.1% אפרו-אמריקאים, 2.3% אינדיאנים אמריקאים וילידי אלסקה, 1.8% היספנים או לטינים, 1.0% אסייתים, פחות מ-0.1% ילידי הוואי ואיי האוקיינוס השקט, 0.6% מגזע אחר, ו-5.5% משני גזעים או יותר.

60.7% מהתושבים התגוררו באזורים עירוניים והיתר באזורים כפריים.
## ממשל
שמאל|ממוזער|מרכז שירותי ממשלת מחוז סנט לואיס בווירג'יניה
מחוז סנט לואיס נשלט על ידי מועצת נציגים (board of commissioners) נבחרת ולא מפלגתית, בת שבעה חברים, הבוחרים יושב ראש.

## קישורים חיצוניים

## הערות שוליים

קטגוריה:יישובים שהוקמו ב-1855
קטגוריה:מינסוטה: מחוזות